Eider Hurtado

Eider Hurtado Perises (Santurtzi, 1982ko maiatzaren 22a) euskal herritar kazetari, irrati esatari eta telebista aurkezlea da.

Onda Vasca irrati katean Gabon irratsaioaren esataria izan da. ETB2 katean 360º ikerketa kazetaritza saioa eta Tú decides magazine saioa aurkeztu ditu.

En jake eta Egun on Euskadi telebista saioetako kolaboratzailea ere izan da eta  La armadura del rey liburuaren egilekidea.

Ibilbidea 
Radio Euskadin aritu zen 2004tik 2009ra, eta Onda Vasca Irratian, 2009tik 2018ra. 2018an Euskal Telebistarako (ETB) saioak egiten hasi zen.

ETB2ko '360º' saioa 
2018ko otsailean estreinatu zen 360º erreportaje saioa. Hasieran ostegun gauetan hasi bazen ere, gero igandeetara pasatu zen, kate gehienek produktu izarrak jartzen zituzten unera. Hala ere, erreportaje saioak toki bat egin zuen igande gauetan. Marka bat sortu zuen. Saioarekin jendeak bazekien ikuspuntu desberdin bat topatuko zuela eta zerbait deskubrituko zuela. Ikusle datuak onak izan ziren. 360º saioko erreportajeak Herrialde Katalanetan eta Espainian ere izaten harrera beroa izan zuten.

Erreportajeek sarri izenburu deigarriaren bidez, jarrera ideologikoa aurreratu izan dute, hala nola, “Monarkia, negozio errentagarria” edo “Felipe VI.a, Espainiako azken erregea” emandako bideoek.

Aquí y ahora saioa 
2021ean Eider Hurtado eta Nerea Reparazek 'Aquí y ahora''' (ETB 2) saioa aurkeztu zuten. Covid 19 pandemiaren eraginez, datuak eta adituak lagun,  jendearen kontsumo- eta bizi-ohiturak (etxean, gizartean…) nola aldatzen ari ziren kontatu eta ikertu zuten.

Datuak Eider Hurtadoren iritziz:Datuen kazetaritza orainaldia eta etorkizuna dela uste dut. Beti esan izan dut datuetan ez dudala objektibotasunaren sinonimo gisa sinesten. Objektibotasuna oso konplexua da gure lanbidean, baina ahalik eta ondoen prestatzen laguntzen du, ideia bat ematen du eta gertatzen denaren erradiografia ziurra sortzen du. Batez ere, datuek unean-unean landu nahi dugun gaia babesten dute, dimentsioa hobeto ulertzen laguntzen baitigute.Telelanari buruzko iritzia:Zoom edo Skype bat egiten ohitu gara, lehen kilometro asko egin behar izaten ziren elkarrizketa baterako. Baina gure lanerako garrantzitsuak diren harreman pertsonalak ere galtzen dira. Gauzak hurbiletik ezagutzeko aukera galtzen da. Kazetaritza egiteko modua ez da aldatzen pandemiarekin, dagoeneko aldatu da.Sare sozialak eta politika dela eta:Ez zait gustatzen erakundeen eta politikarien adierazpen garrantzitsuak sare sozialen bidez egitea. Horrek asko gogaitzen nau kazetari gisa. Adierazpen garrantzitsuak prentsaren aurrean egin behar dira, eta gehiago jakiteko edo argi ez dagoena galdetzeko aukera izan behar dugu. Orain, erakunde-tuitari garrantzi handiagoa ematen zaio komunikatu ofizial bati baino. Twitter erabiltzen dugun lekua 'lau' lagunekoa da. Publiko erreala ez dago tuit bakoitzaren zain. Tuit bat zerbait irreala da, eta ia konturatu gabe sartu gara jokoan. Beste egoera batzuetan emango ez liratekeen tonuetan komunikatzeko aukera ematen du.

 Argitalpenak 

 2021ean La armadura del rey'' liburua argitaratu zuen, Públicoko Ana de Prado kazetariarekin eta Tv3ko  Albert Calatrava  korresponsalarekin batera, Casa de libro argitaletxea.

Erreferentziak

Kanpo estekak 

 Elkarrizketa: 'El Cambio' saioa garrantzitsua da kontzientzia hartzeko Berria, 2023.02.17

 Eider Hurtado: ''Irratian ez zaizu ikusten eta erosoago sentitzen naiz'' elkarrizketaren bideoa
 Eider Hurtado: "La guardia civil: Un estado dentro del estado" erreportajeari buruzko elkarrizketa Kataluniako telebistan 
 Eider Hurtado: "El virus de la corona" erreportajeari buruzko elkarrizketa Kataluniako telebistan
 Eider Hurtado Twiter
 Eider Hurtado Instagram

Santurtziarrak
Emakume kazetariak
Onda Vascako esatariak
ETB 2ko aurkezleak
Bizkaiko kazetariak
Bizkaiko telebista aurkezleak
Bizkaiko irrati esatariak